4. september 2026

PRODUKTRESUMÉ

for

Tylosin "Scanvet" Vet., injektionsvæske, opløsning


0.	D.SP.NR.
9136

1.	VETERINÆRLÆGEMIDLETS NAVN

Tylosin "Scanvet" Vet. 

Lægemiddelform: injektionsvæske, opløsning
Styrke: 200 mg/ml 


2.	KVALITATIV OG KVANTITATIV SAMMENSÆTNING

1 ml indeholder:
Aktivt stof:
[bookmark: _Hlk83214019]Tylosin (som tylosintartrat) 200 mg

Hjælpestoffer:
	Kvalitativ sammensætning af hjælpestoffer og andre bestanddele
	Kvantitativ sammensætning, hvis oplysningen er vigtig for korrekt administration af veterinærlægemidlet

	Natriummetabisulfat
	1 mg

	Dinatriumedetat
	0,5 mg

	Natriumcitrat
	15 mg

	Benzylalkohol
	40 mg

	Propylenglycol
	400 mg

	Vand til injektionsvæsker
	ad 1 ml




3.	KLINISKE OPLYSNINGER

3.1	Dyrearter, som lægemidlet er beregnet til

Svin.

3.2	Terapeutiske indikationer for hver dyreart, som lægemidlet er beregnet til

Behandling af infektioner hos svin forårsaget af tylosinfølsomme mikroorganismer.

3.3	Kontraindikationer

Må ikke anvendes i tilfælde af overfølsomhed over for det aktive stof, andre makrolidereller over for et eller flere af hjælpestofferne.


3.4	Særlige advarsler

Anvendelse af veterinærlægemidlet bør ske iht. instruktionerne i produktresuméet, da afvigelser kan øge prævalensen af bakterieresistens over for tylosin, og kan nedsætte effektiviteten af behandlingen med andre makrolid-antibiotika pga. risiko for krydsresistens.


[bookmark: _Hlk239306315]3.5	Særlige forholdsregler vedrørende brugen

Særlige forholdsregler vedrørende sikker brug hos de dyrearter, som lægemidlet er beregnet til:

Anvendelse af veterinærlægemidlet bør baseres på identifikation og følsomhedstests af target patogener. Hvis dette ikke er muligt, bør behandlingen baseres på epidemiologiske informationer og kendskab til følsomheden på gårdniveau, eller på lokalt/regionalt niveau.

Anvendelse af veterinærlægemidlet bør følge officielle, nationale og regionale retningslinjer for brugen af antibiotika.

Et antibiotikum med en lavere risiko for selektion for antimikrobiel resistens (en lavere AMEG-kategori) bør anvendes som førstevalg til behandling af kliniske tilstande, hvor resistensbestemmelse indikerer at en sådan tilgang vil være effektiv. 


Særlige forholdsregler for personer, der administrerer veterinærlægemidlet til dyr:

Tylosin kan forårsage irritation.
Makrolider såsom tylosin kan også forårsage overfølsomhed (allergi) efter injektion, inhalering, indtagelse eller kontakt med hud eller øjne. Overfølsomhed overfor tylosin kan forårsage krydsreaktioner til andre makrolider og vice versa. 

Ved overfølsomhed over for tylosin eller et eller flere af hjælpestofferne bør kontakt med veterinærlægemidlet undgås. 
Allergiske reaktioner overfor disse stoffer kan lejlighedsvist være alvorlige, hvorfor direkte kontakt bør undgås.

Vask hænder efter brug.
I tilfælde af utilsigtet kontakt med huden, vaskes grundigt med sæbe og vand. I tilfælde af utilsigtet kontakt med øjne, skylles grundigt med rigeligt vand. 

I tilfælde af utilsigtet selvinjektion ved hændeligt uheld eller hvis du udvikler symptomer efter eksponering for veterinærlægemidlet, såsom hududslæt, skal der straks søges lægehjælp, og indlægssedlen eller etiketten bør vises til lægen. 
Hævelser i ansigtet, læber og øjne eller åndedrætsbesvær er mere alvorlige symptomer og kræver omgående lægehjælp.

Særlige forholdsregler vedrørende beskyttelse af miljøet:
Ikke relevant.

3.6	Bivirkninger

Svin:

	Meget sjælden
(< 1 dyr ud af 10.000 behandlede dyr, herunder enkeltstående indberetninger):
	Erytem

Løs afførring1, Diarré1, 

Perianal inflammation1,2, Rektalprolaps

Rektalt ødem



1 Forbigående
2 I den første del af behandlingen.

Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller til den nationale kompetente myndighed via det nationale indberetningssystem. Se indlægssedlen for de relevante kontaktoplysninger.

3.7	Anvendelse under drægtighed, laktation eller æglægning

Diegivning:
Tylosin udskilles i mælken hos diegivende dyr.

3.8	Interaktion med andre lægemidler og andre former for interaktion

Må ikke blandes med andre injektionsvæsker, da der kan opstå udfældning af tylosin.

3.9	Administrationsveje og dosering

Intramuskulær anvendelse.

Svin: 5-10 mg/kg.

For at sikre korrekt dosering bør legemsvægten bestemmes så nøjagtigt som muligt.

Ved behandling af dyr over 100 kg bør volumen fordeles på to injektionssteder.

3.10	Symptomer på overdosering (og, hvis relevant, nødforanstaltninger og modgift)

Overdosering af pattegrise kan medføre shock.

3.11	Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens

Ikke relevant.

3.12	Tilbageholdelsestid(er)

Slagtning: 
Svin: 30 dage.


4.	FARMAKOLOGISKE OPLYSNINGER

4.1	ATCvet-kode:
QJ 01 FA 90.

4.2	Farmakodynamiske oplysninger

Tylosin er et antibiotikum, hovedsageligt virksomt mod grampositive mikroorganismer og mycoplasma. Gramnegative tarmbakterier er resistente.

4.3	Farmakokinetiske oplysninger

Maksimal serumkoncentration af tylosin efter intramuskulær injektion opnås efter 1,5 ‑ 2 timer. 
Halveringstiden i serum er ca. 2 timer. Tylosin udskilles hovedsageligt gennem leveren. En mindre del
udskilles gennem nyrerne og i mælken hos diegivende dyr.


5.	FARMACEUTISKE OPLYSNINGER

5.1	Væsentlige uforligeligheder

Ingen kendte.

5.2	Opbevaringstid

Opbevaringstid for veterinærlægemidlet i salgspakning: 2 år.

5.3	Særlige forholdsregler vedrørende opbevaring

Opbevares i køleskab (2 °C – 8 °C).

5.4	Den indre emballages art og indhold

Hætteglas.
1 x 100 ml
12 x 100 ml

Ikke alle pakningsstørrelser er nødvendigvis markedsført.

5.5	Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf


Lægemidler må ikke bortskaffes sammen med spildevand eller husholdningsaffald.

Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.


6.	NAVN PÅ INDEHAVEREN AF MARKEDSFØRINGSTILLADELSEN

ScanVet Animal Health A/S
Kongevejen 66
3480 Fredensborg


7.	MARKEDSFØRINGSTILLADELSESNUMMER (-NUMRE)

15977


8.	DATO FOR FØRSTE TILLADELSE

Dato for første markedsføringstilladelse: 16. september 1996


9.	DATO FOR SENESTE ÆNDRING AF PRODUKTRESUMÉET

4. september 2026


10.	KLASSIFICERING AF VETERINÆRLÆGEMIDLER

BP

Der findes detaljerede oplysninger om dette veterinærlægemiddel i EU-lægemiddeldatabasen (https://medicines.health.europa.eu/veterinary).

